28.10.2024.

Duh kreativnosti i inovacija pravi spektakl za sve ljubitelje mode

Završen 54. Perwoll Fashion Week

Uspešno je završen 54. Perwoll Fashion Week, koji je od 17. do 25. oktobra 2024. godine u Beogradu privukao ljubitelje domaće mode i pružio priliku renomiranim dizajnerima, mladim kreativcima i brendovima da predstave svoja dela. Centralna lokacija događaja bila je u Hangaru u Luci Beograd, gde se dnevno okupljalo više od 2000 posetilaca, uživajući u revijama, izložbama i pratećim programima.

Manifestacija je otvorena revijom *Fantastično putovanje*, omažom Slađani Milošević, princezi domaće rok scene. Više od 40 dizajnera sa prostora bivše Jugoslavije predstavilo je kreacije inspirisane njenim stilom i umetničkim nasleđem, a mnoge poznate ličnosti prošetale su pistom uz njene hitove.

U duhu savremene kreativnosti, kampanja ovogodišnjeg BFW-a nosila je naziv *PokušAI!* (*Dare to trAI!*), čime su dizajneri pozvani da istraže mogućnosti veštačke inteligencije u stvaranju mode. U tom cilju organizovana je specijalna radionica *Dare to trAI*, koja je pružila edukaciju o korišćenju AI u kreativnom procesu. Jesenja vizuelna kampanja istakla je važnost upornosti u kreativnim procesima, dok su autori vizuala bili Dejana Momčilović, Ana Trošić Trajković, Nevena Ivanović i agencija NEOVERSE, u saradnji sa AI.

Beogradska nedelja mode ove godine predstavila je i mnoge mlade talente kroz takmičenje za nagradu *Boris Nikolić* i ‘’*Fashion Incubator by Perwoll’’*, posvećene inovativnim i održivim praksama. Na finalnoj reviji konkursa ‘’*Fashion Incubator by Perwol’’l*, žiri je u veoma jakoj konkurenciji od 17 finalista imao težak zadatak da odabere tri pobednika, koji će biti proglašeni 5. novembra na BFW AWARDS NIGHT u Silosima. Nagrada za pobednike obuhvata organizaciju njihovih samostalnih revija i finansijsku podršku za izradu kolekcije od strane brenda Perwoll.

Pored revija, modna publika imala je priliku da uživa u umetničkim postavkama, izložbama modne fotografije i tematskim izložbama u foajeu Hangara i na gradskim lokacijama, dok je finalno zatvaranje obeleženo izložbom *Fantastično modno putovanje Slađane Milošević* u Kulturnom centru Silosi.

Ovosezonski BFW ponovo je potvrdio svoj status najvažnijeg modnog događaja u regionu, donoseći jedinstveno iskustvo u kojem moda, umetnost i tehnologija postaju jedno. Brend Perwoll, kao generalni sponzor manifestacije, već dugi niz godina promoviše sporu modu i na taj način pozitivno utiče na navike njenih ljubitelja, smanjujući ekološke rizike u njihovom okruženju. Podsticanje održivosti u svakodnevnom pristupu modi jedan je od prioriteta Perwoll-a, koji omogućava da zamislimo lepšu i zeleniju budućnost. Saradnja, koja je u tom cilju nastala sa istaknutim modnim događajem Belgrade Fashion Week, nastavljena je i ove godine, pod novim sloganom brenda Perwoll #RethinkNew.

O kompaniji Henkel

Henkel, sa svojim brendovima, inovacijama i tehnologijama, zauzima vodeće pozicije na tržištu širom sveta u industrijskom i potrošačkom sektoru. Poslovni sektor Adhezivi Tehnologije je globalni lider na tržištu lepkova, zaptivača i funkcionalnih premaza. Sa sektorom Consumer Brands, kompanija drži vodeće pozicije posebno u sektorima pranja veša i održavanja domaćinstva i nege kose na mnogim tržištima i kategorijama širom sveta. Tri najjača brenda kompanije su Loctite, Persil i Schwarzkopf. U fiskalnoj 2023. godini, Henkel je ostvario prodaju od preko 21,5 milijarde evra i prilagođeni operativni profit od oko 2,6 milijarde evra. Prioritetne akcije Henkel-a su uvrštene u nemački indeks DAX. Održivost ima dugu tradiciju u Henkel-u, a kompanija ima jasnu strategiju održivosti sa specifičnim ciljevima. Henkel je osnovan 1876. godine i danas zapošljava raznovrsni tim od više od 48.000 ljudi širom sveta - ujedinjen jakom korporativnom kulturom, deljenim vrednostima i zajedničkom svrhom: „Pioneers at heart for the good of generations“. Za više informacija, molimo vas posetite [www.henkel.rs](https://www.henkel.rs/)

Kontakt Jelena Gavrilović Šarenac Ana Rončević

Telefon +381 60 207 22 09 +381 11 207 21 99

Email jelena.sarenac@henkel.com ana.roncevic@henkel.com